AQShning O‘zbekistondagi elchisi Pamela Leora Spratlen O‘zbekiston bo‘ylab sayohat qilishda davom etmoqda. O‘tgan hafta u Qoraqalpog‘istonda bo‘ldi. AQSh elchixonasining feysbukdagi rasmiy sahifasida taqdim etilgan suratlardan elchining Orol dengizi, Mo‘ynoq va Nukusda bo‘lganini bilib olish mumkin. Shuningdek elchi xonim qisman USAID tomonidan moliyalashtirilgan Sudoche orolidagi qayta tiklash loyihasi doirasida amalaga oshirilayotgan ishlarini ko‘zdan kechirdi.